hu hu hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu pl hu hu en hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ca hu hu sk hu hu hu hu hu hu hu hu ga hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu en arz eo hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 10. 2 változtatás vár ellenőrzésre.
Ugrás a navigációhoz Ugrás a kereséshez
1966. február 19. (56 éves)
magyarországi parlamenti képviselő (2002. május 15. – 2006. május 15.)
magyarországi parlamenti képviselő (2014. május 6. – 2015. augusztus 5.)
Eötvös Loránd Tudományegyetem (–1993, jogtudomány)
Papcsák Ferenc (Nyíregyháza, 1966. február 19. –) magyar ügyvéd, politikus. 2002 és 2006 között, valamint 2010-től fideszes országgyűlési képviselő. 2010 júniusa és novembere között elszámoltatási biztos,[1] 2010 októberétől 2014 októberéig Zugló polgármestere volt. A 2016-os Befolyás-barométer szerint ő Magyarország 36. legbefolyásosabb személye.
Hatgyerekes, görögkatolikus szabolcsi család negyedik gyermeke.[2] Gyermekkorát a Szabolcs megyei Demecserben töltötte. 1983-ban a tiszavasvári 115. sz. Vasvári Pál Ipari Szakmunkásképző Intézetben végzett mint vegyianyag- és gyógyszergyártó szakmunkás – itt a kollégiumi diákbizottság vezetőjeként végzett munkáját Állami Ifjúsági Nívódíjjal ismerték el[2] –, majd a Chinoin gyógyszergyár szakmunkása lett. 1986-ban az újpesti Könyves Kálmán Gimnáziumban tette le az érettségi vizsgát, esti tagozaton. 1987-ben felvették az Eötvös Loránd Tudományegyetem Állam- és Jogtudományi Karára, 1988-ban pedig a Bibó István Szakkollégiumba, ahol a választmány elnöke lett; 1993-ban szerzett jogi diplomát.[2] Ezt követően ügyvédjelöltként dolgozott 1996-ig, amikor letette ügyvédi-jogtanácsosi szakvizsgáját. Ekkor saját ügyvédi irodát nyitott Solymáron. Jelenleg a Papcsák Ügyvédi Iroda budapesti székhellyel működik.
1997-ben belépett a Fideszbe. Az 1998-as országgyűlési választáson indult, de mandátumot nem szerzett. Az őszi önkormányzati választáson a Szabolcs-Szatmár-Bereg Megyei Közgyűlés tagjává választották, ahol az ügyrendi és jogi bizottság elnöke volt (négy évvel később ismét beválasztották a közgyűlésbe). 2002-ben, az országgyűlési választáson a Baktalórántháza központú Szabolcs-Szatmár-Bereg megye 5. számú országgyűlési egyéni választókerületből szerzett mandátumot. 2002 őszén tagja lett a Szabolcs-Szatmár-Bereg megyei önkormányzat közgyűlésének.[3]
A 2006-ig tartó parlamenti ciklus alatt a gazdasági bizottságban vett részt. 2006-ban nem szerzett országgyűlési mandátumot, de ősszel a Fővárosi Közgyűlés tagjává választották, a pénzügyi és közbeszerzési bizottság alelnöke lett. Később, 2007-ben a Fidesz Budapest 21. számú országgyűlési egyéni választókerületi (Zugló egyik fele) elnöke lett.
A 2010-es magyarországi országgyűlési választásokon Budapest 21. számú egyéni választókerületben szerzett mandátumot, ahol a második fordulóban győzött a Lehet Más a Politika jelöltje, Várnai László ellen (pedig még az MSZP jelöltje, Bárándy Gergely is egyoldalúan visszalépett az LMP-s jelölt javára). Tagja lett az Országgyűlés alkotmányügyi, igazságügyi és ügyrendi bizottságának, valamint a gazdasági és informatikai bizottságnak. A második Orbán-kormány hivatalba lépése után Papcsákot elszámoltatási és a korrupcióellenes kormányzati feladatok összehangolásáért felelős kormánybiztosnak nevezték ki. 2010 nyarán a Fidesz és a KDNP zuglói polgármester-jelöltje lett, majd az őszi önkormányzati választáson polgármesterré választották – erre hivatkozva novemberben lemondott kormánybiztosi pozíciójáról. A Fidesz-Magyar Polgári Szövetség számvizsgáló bizottságának tagja, a szervezet zuglói elnöke 2012 óta.
A 2014-es magyarországi országgyűlési választáson a Fidesz-KDNP jelöltjeként újra elindult Zuglóban, ám 36,34%-os eredménnyel csak a második helyet érte el, így nem tudta megvédeni egyéni választókerületi mandátumát.[4] Parlamenti mandátumot szerzett ugyanakkor a Fidesz országos listájáról.[5] 2015 óta a Magyar Nemzeti Bank Felügyelő Bizottságának elnöke. Mandátumáról lemondott.
Pártpolitikai pályáján kívül 1998 és 2001 között az ÁPV Rt. felügyelőbizottsága, 2001. májustól 2002-ig igazgatósági tagja. 1992-től a Magyar Statisztikai Társaság tagja, valamint a Kisalföldi Vállalkozásfejlesztési Alapítvány elnöke lett. A Konzervativ Műhely Alapitvány alapítója. Kemecse és Demecser városok díszpolgára.
Néhány képkocka erejéig szerepelt Szabó István Redl ezredes és Hanussen című filmjeiben.[2]
Nős, előző házasságából egy fia és egy lánya született.[2]
2004-ben egy parlamenti felszólalás keretében összefüggésbe hozták a Baktalórántháza korábbi alpolgármestere által 2002-ben elkövetett választási csalással. 2006-ban az ezzel kapcsolatban indított személyiségi jogi pert megnyerte.[6][7]
2012 tavaszán jelentek meg hírek arról, hogy Papcsák Ferenc jogtalanul, duplán (Zugló polgármestereként és országgyűlési képviselőként is) vett fel költségtérítést.[8] A képviselő a pénzt pár napon belül visszafizette, annak felvételét „adminisztrációs hibával” magyarázta.[9] Ezt követően a jogtalanul felvett pénz miatt a Fidesz-frakció etikai bizottsága 250 000 forintra megbírságolta.[10]
2012 végén Papcsák az érdeklődés középpontjába került azzal, hogy keresetet indított személyiségi jogainak megsértése miatt internetes kommentelőkkel, és a kommenteknek megjelenési felületet biztosító sajtótermékekkel szemben.[11] 2012-ben a Népszava és a Hír24 internetes oldalon, a személyét érintő kommentek miatt indult rendőrségi eljárás.[12][13]
2013 elején több tízmilliós járadéka irányította rá a figyelmet, amikor a megjelent vagyonnyilatkozata szerint 2012-ben 65 millió forint osztalékot vett fel saját ügyvédi irodájától. Már 2011-ben is 40 milliós osztalékot vett fel, így felmerült a kérdés, hogy honnan tesz szert ekkora bevételekre, mivel más, ügyvédként is dolgozó képviselők vagyonnyilatkozatuk szerint sokkal kevesebbet kerestek, emellett parlamenti feladataik miatt idejük sem volt ügyvédi munkával foglalkozni, ahogy Papcsák is számos parlamenti bizottság tagjaként és zuglói polgármesterként is dolgozott.[14] A 2014-ben megjelent 2013-as vagyonnyilatkozata szerint már 160 millió forint osztalék származott az ügyvédi irodájából, bár az nem volt világos, hogy ez egy vagy több év osztaléka-e. Később perekkel fenyegetőzött a vagyonát firtató újságírókkal szemben, de egyértelmű magyarázatot nem adott a vagyongyarapodására.[15][16]
2013 szeptemberében egy nyilvánosságra került hangfelvétel szerint Papcsáknak mint zuglói polgármesternek 100 milliós kenőpénzt kellett fizetni a kerületben zajló felújítások után. A felvételen egy emiatt nehéz helyzetbe került építési vállalkozó panaszkodott erről Ferdinandy István alpolgármesternek, aki korábban már nézeteltérésbe keveredett Papcsákkal.[17] Papcsák szerint egyszerű rágalomról volt szó, amiben állítása szerint a korábban illegális módszerekkel dolgozó vállalkozó a tavasszal kizárt, jogkörétől megfosztott és a „baloldalt segítő” alpolgármesterrel működött együtt.[18]
↑ elszámoltatási és a korrupcióellenes kormányzati feladatok összehangolásáért felelős kormánybiztos
↑ a b c d e HVG 2010. 47. szám: Portré – Papcsák Ferenc leköszönt elszámoltatási biztos
↑ Szabolcs-Szatmár-Bereg megyei közgyűlés választásának eredménye Archiválva 2014. április 19-i dátummal a Wayback Machine-ben – Önkormányzati általános választások, 2002, valasztas.hu
↑ Nemzeti Választási Iroda: Országgyűlési képviselők választása 2014. április. 6., Budapest főváros 08.számú egyéni választókerület (Budapest XIV.ker.) eredménye. Jegyzőkönyv. Nemzeti Választási Iroda, 2014. április 12. [2014. április 9-i dátummal az eredetiből archiválva]. (Hozzáférés: 2014. április 12.)
↑ Nemzeti Választási Iroda: Országgyűlési képviselők választása 2014. április. 6., Tájékoztató adatok a(z) FIDESZ-KDNP jelölőcsoport országos listás mandátumairól. Nemzeti Választási Iroda, 2014. április 12. [2014. április 9-i dátummal az eredetiből archiválva]. (Hozzáférés: 2014. április 12.)
↑ Papcsák Ferenc pert nyert Nyakóval szemben – Index.hu, 2006. január 27.
↑ Nyakó és Papcsák az ítélettel – TV2 Tények, 2007. szeptember 14. (videó)
↑ Papcsák is duplán vesz fel költségtérítést – Hvg.hu, 2011. március 7.
↑ Hatszázezret fizetett vissza Papcsák – Népszava online, 2011. március 10.
↑ Megbírságolta a Fidesz Papcsák Ferencet – Index.hu, 2011. március 21.
↑ Papcsák Ferenc: Gyurcsány Ferenc sem köteles![halott link] – FN hír24, interjú, 2012. november 15.
↑ Feljelentették a Népszava és a Hír24 kommentelőit – Index.hu, 2012. november 10.
↑ Politikusok a trollok ellen – Index videó, 2012. november 12.
↑ Valamit nagyon tud Papcsák Ferenc – Origo, 2013. február 5.
↑ Papcsák nem lát bele, miből lett 160 milliója – Index, 2014. február 24.
↑ Így fenyegetőzik Papcsák Ferenc – Index, 2014. február 24.
↑ Patkányozzák Papcsákot egy titkos felvételen – Index, 2013. szeptember 24.
↑ Papcsák: Összeesküvés a kenőpénzvád – Index, 2013. szeptember 25.
Papcsák Ferenc. In MTI Ki kicsoda 2009. Főszerk. Hermann Péter. Budapest: Magyar Távirati Iroda Zrt. 2008.  850. o.
Adatlap az Országgyűlés honlapján
A zuglói polgármester-választás eredménye az Index.hu hírportálon
Életrajza a Városatyák.hu honlapon (hozzáférés: 2013. január 11.)
Első fokon kártérítésre kötelezték Nyakót[halott link] – Népszabadság online, 2005. szeptember 23.
Papcsák Ferenc pert nyert Nyakóval szemben – Index.hu, 2006. január 27.
Stop.hu: Esztergomi forgatókönyv Zuglóban – Orbán embere tesz rendet a Fideszben
Papcsák cenzúrázott közvélemény-kutatást adott ki – index.hu, 2013. január 16.
Papcsák Ferenc rendjétől megfagyott Zugló – origo.hu, 2013. március 27.
Patkányozzák Papcsákot egy titkos felvételen. Index.hu, 2013. szeptember 24. (Hozzáférés: 2013. szeptember 24.)
Dési, János, Pápai Gábor (karikatúrák). A magyar szürke 48 árnyalata. Budapest: Ab Ovo. 978-615-5353-40-6 (2014)
Politikaportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Papcsák_Ferenc&oldid=24753824”
Budapest XIV. kerületének polgármesterei
Minden szócikk halott külső hivatkozásokkal
Szócikkek halott külső hivatkozásokkal 2022 januárjából
Fotó nélküli Személy infobox sablont tartalmazó lapok
Szócikkek halott külső hivatkozásokkal 2019 áprilisából
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 10., 19:14
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.